ફિરોજશાહ કોટલા પર એમ તો ભારતનું પલડું ભારે રહ્યું છે. કોટલા ખાતે રમાયેલી ૩૩ ટેસ્ટ મેચમાંથી ભારતને ૧૩ ટેસ્ટમાં વિજય મળ્યો છે, જ્યારે છ ટેસ્ટમાં પરાજયનો સામનો કરવો પડ્યો છે. અહીં ૧૪ ટેસ્ટ ડ્રો રહી છે. કેપ્ટન વિરાટ કોહલી માટે પોતાની કરિયરનો ૨૧મો ટેસ્ટ વિજય હાંસલ કરવાનો આ શાનદાર મોકો છે. કદાચ આ ટેસ્ટ ડ્રો જાય તો પણ વર્તમાન ટીમની આ સતત નવમી ટેસ્ટ શ્રેણી જીત હશે. આમ ભારત સામે ઓસ્ટ્રેલિયા અને ઈંગ્લેન્ડ સાથે વર્લ્ડ રેકોર્ડની બરોબરી કરવાની તક છે.